OpenLLM-France/wikimedia huggingface dataset:
# Can Costella

«Can Costella» té aquests significats:
* Can Costella (Arenys de Munt), casa a Arenys de Munt (Maresme)
* Can Costella, jaciment arqueològic a Sant Quintí de Mediona (Anoia)
# Calvarrasa de Arriba

Calvarrasa de Arriba és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 620 | 661 | 662 | 674 |

## Enllaços externs

* Enllaç a Wikisalamanca Arxivat 2008-12-02 a Wayback Machine.
# Cai Qi

Cai Qi (xinès: 蔡奇) (Youxi 1955-) polític xinès, alcalde de Pequín (2016-2017) i Secretari del Partit Comunista de Pequín (2017-), membre del del Politburó del Partit Comunista de la Xina (2017-).

## Biografia

Cai Qi va néixer a Youxi, província de Fujian al sud-est de la Xina, el 5 de desembre de 1955. Com molts dels joves de la seva època i com a resultat de la Revolució Cultural va ser enviat a una comuna agrícola, en el seu cas a Xiyang a la província de Fujian (1973-1975).
Va estudiar dret i economia a la Universitat Normal de Fujian a la ciutat de Fuzhou.
Va ingressar al Partit Comunista Xinès l'any 1975.
Cai Qi ha assolit nivells molt alts de popularitat degut a la seva activitat a les xarxes socials com Weibo amb milions de seguidors i també pel seu "blog" al web Caixin. Va compilar un recull dels seus blogs al llibre "La Casa de Vidre" publicat el 2011.

### Càrrecs ocupats

Va iniciar la seva carrera política a la província de Fujian, on va ocupar llocs a nivell provincial (1983-1996) i alcalde de la ciutat-prefactura de Sanming (1997-1999). Posteriorment va ser enviat a la província de Zhejiang on també va desenvolupar càrrecs a nivell local, com a Secretari del Partit a Quzhou i Taizhou, l'alcaldia de la capital Hangzhou (2007-2010) i vice-governador provincial (2013).
El 2014 Xi Jinping el va cridar a Pequín per ocupar el segon lloc en el Comitè Central de la Comissió Nacional de Seguretat. Dos anys més tard va ser nomenat vicealcalde de Pequín (2016) i el 2017 alcalde de la ciutat en substitució de Guo Jinlong, on va desenvolupar una important tasca en la reducció del nivells de contaminació.
President (2017-) del Comitè Organitzador dels Jocs Olímpics d'Hivern del 2022.
Al 20è Congrés Nacional del Partit Comunista Xinès de l'octubre de 2022, Cai va ser elegit membre del Comitè Permanent del Politburó.

## Referències

* 1 2 3 Cheng, Li. «Cai Qi, Born 1955» (en anglès). [Consulta: febrer 2018].
* ↑ «Cai Qi: alcalde en funciones de Beijing y csmpeón de las redes sociales» (en castellà), 02-11-2011. Arxivat de l'original el 2021-01-06. [Consulta: febrer 2018].
* 1 2 Lin, Yunshi. «Cai Qi Appointed Party Chief of Beijing Replacing Guo Jinlong» (en anglès), 27-05-2017. [Consulta: febrer 2018].
* ↑ «Cai Qi» (en anglès). [Consulta: febrer 2018].
* ↑ Danjou, François. «Cai Qi» (en francès), 14-01-2018. [Consulta: febrer 2018].
* ↑ «Brief introductions of members of CPC central leading bodies». [Consulta: 26 octubre 2022].
# Peñalba de Ávila

Peñalba de Ávila és un municipi de la província d'Àvila, a la comunitat autònoma de Castella i Lleó. Limita amb Mingorría, Cardeñosa, Las Berlanas i Monsalupe.

## Demografia

Evolució demogràfica :
| 1991 | 1996 | 2001 | 2004 |
| 147 | 136 | 126 | 129 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Can Puaté

Can Puaté és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici residencial que actualment presenta alguns afegits al cos original. Inicialment hauria estat un edifici de planta quadrada, estructurat en tres crugies amb parets portants. Posteriorment seria ampliat per la seva banda dreta. Encara conserva la façana primitiva composta a partir d'un eix central marcat per una gran porta dovellada i amb la finestra renaixentista situada al primer pis que correspon amb la sala. A la façana posterior es visible una porta dovellada tapiada.

## Història

Aquesta masia era situada molt a prop del riu Güell i antigament formava part d'una propietat més gran que hauria arribat fins a la carretera de Barcelona. En algun planells de cartografia francesa dibuixats durant la dominació napoleònica de 1809-1814 conta aquesta masia com a "Can Rourilló" i es trobava situada al costat d'un camí que portava a Santa Coloma de Farners.

## Referències

* 1 2 «Can Puaté». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Can Puaté, fitxa del catàleg de l'Ajuntament
# Franz Ritter von Soxhlet

Franz Ritter von Soxhlet (Brno, Moràvia, 1848 – Múnic, Alemanya, 1926) fou un químic alemany conegut per la invenció de l'extractor de Soxhlet i pels seus estudis de la llet.
Von Soxhlet era fill d'un immigrant belga. Després de doctorar-se el 1873 entrà a treballar a l'Estació de Recerca Agrícola de Viena, i el 1879 aconseguí una plaça al Col·legi Agrícola de Múnic com a professor de Fisiologia Animal i dels Derivats Lactis. El 1894 aconseguí el grau de metge a la Universitat de Halle.
Les seves investigacions se centraren en la salud infantil basant-se en estudis de química i bioquímica de la llet; el 1879 inventà un extractor que duu el seu nom, que és àmpliament emprat en els laboratoris, per millorar l'extracció de lípids de la llet i dels productes de lactis; estudià els sucres de la llet i caracteritzà la lactosa i també n'estudià l'acidesa. Ideà un mètode domèstic d'esterilització de la llet de vaca pels infants que eliminava els organismes patògens conservant les propietats nutritives de la llet. Diferencià les llets humana i de la vaca. Diferencià les proteïnes de la llet en caseïna, albúmina, globulina i lactoproteïna. Estudià la relació entre el calci present a la llet i el raquitisme; i la relació entre el ferro de la llet humana i de la vaca amb l'anèmia infantil.

## Referències

* ↑ Boyd, B.; Boyd, R.K., Basic, C. i Bethem, R. Trace quantitative analysis by mass spectrometry. John Wiley and Sons, 2008. ISBN 9780470057711.
# Cai Shen

* Aquest article tracta sobre la deïtat xinesa. Si cerqueu el municipi francès, vegeu «Caishen».
Cai Shen (xinès tradicional: 財神, xinès simplificat: 财神, pinyin: Cáishén, Wade-Giles: Tsai2 Shen2, cantonès: Choy Sun, hakka: Choy Sin) és el déu de la prosperitat i la riquesa en la religió tradicional xinesa.
També s'anomena Zhao Gongming (no és tan comú, però va ser anomenat d'aquesta manera per familiars) (Chao Kung-ming) o Bi Gan (Pi-kan). Tot i que Cai Shen va començar com un heroi de la mitologia xinesa, més tard va ser deïficat i venerat per seguidors i admiradors locals, els daoistes i el budistes de la Terra Pura també van arribar a venerar-lo com un Déu.
El nom de Cai Shen és sovint invocat durant les celebracions de l'Any Nou Xinès. És sovint representat muntant un tigre negre i sostenint una vara d'or. També pot ser representat amb una eina de ferro capaç de convertir la pedra i el ferro en or.
Circulen diverses versions de l'afiliació política i la deïficació posterior de Cai Shen. No és clar si es tracta d'un personatge històric real, encara que la gran majoria de les històries coincideixen que Cai Shen va viure durant els inicis de la dinastia Zhou. Es creu que Bi Gan va tenir una esposa amb el cognom de Chen (陈) (Chan en cantonès i Chin en hakka). El seu fill és Quan (泉). Després que Bi Gan va ser condemnat a mort pel seu nebot el rei Di Xin de Shang, l'esposa de Bi Gan i el seu fill van fugir als boscos. La seva mort finalment va marcar la caiguda de la dinastia Shang. Més tard, Quan va ser honrat com l'avantpassat de tots els Lin pel rei Wu de Zhou.

## Anotacions

* 1 2 3 Encyclopædia Britannica, article Ts'ai Shen
# Philip Schulz

Philip Schulz (Kaiserslautern, 3 d'octubre de 1979) va ser un ciclista alemany, professional del 2006 al 2012. El 2008 va ser sancionat amb dos anys per donar positiu en un control.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Bionville

Bionville és un municipi francès, situat al departament de Meurthe i Mosel·la i a la regió del Gran Est.
# Stàrtsevo

Stàrtsevo - Старцево (rus) - és un poble de l'óblast de Bélgorod, a Rússia. El 2010 tenia 7 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Canal vertebral

La cavitat espinal (o cavitat vertebral o canal espinal o canal vertebral o canal medul·lar o conducte raquidi) és la cavitat que conté la medul·la espinal dins de la columna vertebral (formada per les vèrtebres per on passa la medul·la espinal). Aquesta cavitat forma part de la cavitat dorsal del cos. Aquest canal està tancat dins dels forats vertebrals de les vèrtebres. Separat dels espais intervertebrals, el canal està protegit pel lligament groc posteriorment i el lligament longitudinal posterior anteriorment.
La capa més externa de les meninges, la duramàter, està estretament associada amb l'aracnoide que al seu torn està poc connectada a la capa més interna, la piamàter. Les meninges divideixen el canal espinal en l'espai epidural i l'espai subaracnoidal. La piamàter està estretament unida a la medul·la espinal. Un espai subdural generalment només és present a causa de traumes i/o situacions patològiques. L'espai subaracnoidal s'omple de líquid cefalorraquidi i conté els vasos que irriguen la medul·la espinal, és a dir, l'artèria espinal anterior i les artèries espinals posteriors aparellades, acompanyades de les venes espinals corresponents. Les artèries espinals anterior i posterior formen anastomoses conegudes com la vasocorona de la medul·la espinal i aquestes subministren nutrients al canal. L'espai epidural conté teixit adipós solt i una xarxa de grans vasos sanguinis de parets primes anomenats plexes venosos vertebrals interns.
L'estenosi espinal és un estrenyiment del canal que es pot produir a qualsevol regió de la columna vertebral i que pot ser causada per diversos factors.
Jean Fernel va descriure el canal espinal per primera vegada.

## Referències

* ↑ «spinal cavity».
# Campionat del Món sub-20 d'hoquei sobre patins masculí 2005

El Campionat del Món sub-20 d'hoquei patins masculí de 2005 fou la segona edició d'aquest torneig mundial d'hoquei sobre patins, competició organitzada pel Comitè Internacional d'Hoquei sobre patins (CIRH). L'esdeveniment esportiu es realitzà íntegrament l'any 2005 a la ciutat argentina de Malargüe, i participaren 10 seleccions nacionals masculines d'hoquei sobre patins en categoria júnior, és a dir, compostes exclusivament per jugadors menors de vint anys, totes elles participants per lliure inscripció.
Abans de la competició, una sèrie de seleccions europees i africanes notificaren la seva absència al·legant els alts costos de desplaçament per competir en el torneig. Destacaren l'absència de Portugal, vigent campiona del torneig; de França, tercer classificada en la primera edició; d'Itàlia, així com de qualsevol selecció del continent africà.

## Classificació final

| Posició | Equip |
| 1 | Argentina |
| 2 | Espanya |
| 3 | Xile |
| 4 | Brasil |
| 5 | Alemanya |
| 6 | Anglaterra |
| 7 | Colòmbia |
| 8 | Austràlia |
| 9 | Estats Units |
| 10 | Uruguai |

## Referències

* ↑ http://www.rinkhockey.net/world-jun05.htm
* ↑ http://www.talkrollerhockey.net/forum/viewtopic.php?t=4429&sid=fef810fcfe88e486292933377cc2681a%5BEnllaç+no+actiu%5D
# Jassin

Jassin o Jassini és un llogaret del districte de Mayomboni a Tanzània. Es troba prop de la frontera amb Kenya, a uns cinquanta quilòmetres al nord de Tanga, la capital. Està envoltada per una àrea pantanosa. A la darreria del segle xx tenia uns tres-cents habitants i no era accessible per vehicles motoritzats.
La Companyia Alemanya de l'Àfrica Oriental hi va crear plantacions de sisal. Era un llogaret costaner fortificat, conegut per la batalla de Jassin a principi de la Primera Guerra Mundial del 15 gener de 1915, que va acabar amb una victòria Imperi alemany. Va tenir certa importància després de la guerra, sota govern britànic, per les plantacions de sisal. És un llogaret més o menys autàrquic on els habitants conreen blat de moro, cassava, plàtans i canya de sucre en horts familiars. No roman gaire de les plantacions colonials.

## Referències

* ↑ «Jasini: Tanzania» (en anglès). Geographical Names. National Geospatial-Intelligence Agency.
* 1 2 Reader, John. Africa: A Biography of the Continent (en anglès). Nova York: Vintage Books, 1999, p. 569–573. ISBN 0679409793.
* ↑ Mascarenhas, Adolfo Caridade. Resitance and change in the Sisal Plantation System of Tanzania (en anglès). Los Angeles: Universitat de Califòrnia, 1971, p. 71.
* ↑ «Community: Defence of Jasin, German East Africa, 18th January 1915 | Lives of the First World War» (en anglès). Imperial War Museums. [Consulta: 1r gener 2024].

## Bibliografia

* Bishop, Dennis L.; Dobold, Holger. «The need to strike great blows only quite exceptional. The battle of Jassin, 18 - 19 January 1915» (en anglès). Oocities.
* «The Road to War. Episodi 29: Battle of Jassin in German East Africa» (podcast) (en anglès). Abc New England North West NSW.
# AFI (grup musical)

AFI és un grup de rock estatunidenc, de Ukiah (Califòrnia), creat el 1991. El grup va començar amb un estil hardcore punk, a causa d'una important onada de principis dels anys 90 a Califòrnia, amb cançons típiques del gènere, d'escassos dos minuts de duració i influïts per grups com Misfits o Dead Kennedys.

## Història

AFI va néixer quan Davey Havok, Mark Stopholese, Adam Carson i Vic Chalker, estant a l'institut de Ukiah, Califòrnia, van formar un projecte el 1990 per tocar música alternativa. En aquell moment, el grup no tenia cap Bateria (instrument musical)|bateria ni tampoc experiència en tocar instruments. Stopholese va suggerir que el seu amic Adam Carson, s'unís al grup, ja que ell tenia un set de bateria. Stopholese va aprendre a tocar la guitarra, mentre que Chalker va fer el mateix amb el baix i el 1993 van llençar l'EP Dork amb l'ara difunt grup Loose Change, en el qual s'hi trobava el futur guitarrista.

## Discografia

* Answer That and Stay Fashionable (1995)
* Very Proud of Ya (1996)
* Shut Your Mouth and Open Your Eyes (1997)
* Black Sails in the Sunset (1999)
* The Art of Drowning (2000)
* Sing the Sorrow (2003)
* Decemberunderground (2006)
* Crash Love (2009)
* Burials (2013)
* AFI - The Blood Album (2017)

## Referències

* ↑ «AFI, entrevista con la banda». Mondo Sonoro, 16-01-2017. [Consulta: 6 juliol 2019].
Viccionari
# Piezodorus guildinii

Piezodorus guildinii és una espècie d'hemípter heteròpter de la família Pentatomidae, distribuït per Amèrica Central, Sud-amèrica i Àfrica Occidental. Comunament se la coneix com a xinxa verda petita (l'adult fa de 8 a 10 mm de llarg) o xinxa de l'alfals, un dels seus principals hostes. En el Con Sud és la principal xinxa de les lleguminoses farratgeres i la soia. És la principal plaga d'aquesta última, i provoca danys que depenen de la població de xinxes així com de l'etapa de desenvolupament en què es trobi el cultiu.

## Referències

* ↑ «IRMNG - Piezodorus guildinii (Westwood, 1837)». [Consulta: 23 febrer 2022].
# Bione

Bione és un municipi italià de la província de Brescia, a la regió de Llombardia.

## Enllaços externs

* Pàgina web oficial de Bione (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Sorli

Sorli, coneguda com a Sorli Discau fins a l'any 2016, és una cadena de supermercats de Catalunya, fundada el 1970 per Jordi Sorli i Arall.

## Història

El 1923, Francesc Sorli va obrir una botiga de queviures al carrer Pere IV del barri del Poblenou de Barcelona, i el 1970, Jordi Sorli i Arall, el seu fill més jove, va obrir un supermercat al carrer Buenaventura Muñoz, 32. Des d'aleshores, l'empresa va anar creixent fins a arribar a tenir més de 40 supermercats a finals dels anys 1980. Aquest creixement va continuar durant la dècada següent, i el 2002 va construir una plataforma logística a Granollers-Montmeló de 20 000 m².
El setembre del 2014, la cadena tenia 113 supermercats repartits per tot Catalunya, i el novembre del mateix va obrir el complex Emocions a Vilassar de Dalt, amb una oferta comercial, esportiva (gimnàs amb piscines), gastronòmica (restaurant i zona de productes gourmet) i més endavanat un hotel de quatre estrelles (33 habitacions), en què la firma va invertir més de 15 milions d'euros.

## Referències

* 1 2 3 «Qui som». Sorli.
* 1 2 Berengueres, Josep Maria «Sorli inverteix 15 milions en un complex comercial i hoteler». El Periódico de Catalunya, 11-10-2014.

## Enllaços externs

* Sorli - Lloc web oficial
# Jane Hassler Hill

Jane Hassler Hill (Berkeley, 27 d'octubre de 1939 - 2 de novembre de 2018) va ser una antropòloga i lingüista estatunidenca que va treballar extensivament amb llengües ameríndies de la família lingüística Uto-asteca.
Va rebre el seu doctorat en filologia a la UCLA el 1966, on va estudiar amb William Bright. Va treballar en lingüística descriptiva escrivint una gramàtica del cupeño en col·laboració amb Roscinda Nolasquez, i compilant les històries tribals a Mulu'wetam: The First People (1973). També ha contribuït en els camps de l'antropologia lingüística i de la sociolingüística amb els seus treballs sobre el nàhuatl i sobre les expressions lingüístiques de racisme cap als hispanoparlants al Sud-oest dels Estats Units en les seves obres sobre el mock spanish. Així mateix, ha treballat amb el tohono O'odham juntament amb Ofelia Zepeda. De 1998 a 1999 fou presidenta de l'American Anthropological Association.
Va publicar més de 100 articles i capítols i escrit set llibres. En 2009 es va jubilar com a professor regent d'antropologia i lingüística de la Universitat d'Arizona.

## Obres

* A Grammar of the Cupeño Language (1966)
* Regularities in Vocabulary Replacement in Modern Nahuatl (1981) amb Kenneth Cushman Hill
* Metaphorical Switching in Modern Nahuatl: Change and Contradiction amb Kenneth Cushman Hill
* Speaking Mexicano: The Dynamics of Syncretic Language in Central Mexico (1986)
* The Everyday Language of White Racism (2008)

## Referències

* ↑ Concise Encyclopedia of Pragmatics (online) p. 324
* ↑ Darnell, Regna & Frederic Wright Gleach, "Celebrating a century of the American Anthropological Association: presidential portraits", U of Nebraska Press, 2002 ISBN 0-8032-1720-X, 9780803217201 pp. 297 - 300.
* ↑ «LSA 2009».
* ↑ Roth-Gordon, J. and Mendoza-Denton, N. (2011), Introduction: The Multiple Voices of Jane Hill. Journal of Linguistic Anthropology, 21: 157–165.
# Canal Xúquer-Túria

El Canal Xúquer-Túria té una longitud de 60 quilòmetres entre el riu Xúquer (Embassament de Tous-Ribera Alta) i el riu Túria (potabilitzadora La Presa a Manises, la planta més antiga d'Europa)
Gran part dels habitants de València beuen aigua del Xúquer des de la construcció d'aquest canal. Pot transportar des de 16 m³/seg. fins a 30 m³/seg. Travessa els següents municipis: Tous, Alzira, Guadassuar, l'Alcúdia, Benimodo, Carlet, Alfarb, Alginet, Benifaió, Picassent, Torrent, Aldaia, Quart de Poblet i Manises.
Des del 2016 l'ajuntament de València ha demanat a la Confederació Hidrogràfica del Xúquer cobrir trams del canal per garantir la qualitat de l'aigua que abasta l'àrea metropolitana de València.
Aquesta obra d'enginyeria hidràulica rega al voltant de 25.000 hectàrees de cultiu.

## Referències

* ↑ «Canal Xúquer-Túria». Gran Enciclopèdia Catalana. Barcelona: Grup Enciclopèdia Catalana.
* ↑ Cadena Ser, Exposició Hechos de Aguas, 07-10-2015
* ↑ RiberaExpress, 2,5 milions de boques beuen aigua del Xúquer
* ↑ Canal Xúquer-Túria
* ↑ NoticiasCV, València proposa cobrir trams del canal Xúquer - Túria per garantir la qualitat de l'aigua
# Iruri

Iruri (en francès i oficialment Trois-Villes) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Zalgize-Doneztebe al nord, Barkoxe al nord-est, Atharratze-Sorholüze a l'est, Ozaze-Zühara a l'oest i Aloze-Ziboze-Onizegaine al sud.
Iruri era en el segle xvii el feu familiar de Jean-Armand du Peyrer, comte de Tréville o de Troisville, conegut com a Monsieur de Tréville, oficial de la companyia dels mosqueters de Lluís XIII de França i un dels personatges triats per Alexandre Dumas per a la seva obra Els tres mosqueters.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 286 | 290 | 331 | 331 | 336 | 364 | 383 | 382 | 351 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 327 | 336 | 305 | 389 | 274 | 291 | 284 | 282 | 284 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 295 | 267 | 250 | 215 | 220 | 226 | 216 | 207 | 184 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 167 | 160 | 167 | 145 | 151 | 148 | - | - | - |
| 2019 | - | - | - | - | - | - | - | - |
# Trauma (pel·lícula de 2004)

Trauma és una pel·lícula britànica dirigida per Marc Evans, estrenada l'any 2004. Ha estat doblada al català.

## Argument

Ben surt del coma i s'assabenta que la seva dona, Elisa, ha mort en un accident de cotxe. A la seva sortida de l'hospital, intenta arrencar una nova vida i fa amistat amb Charlotte, la seva nova veïna. Però Ben té visions de la seva dona i estranys fenòmens tenen lloc al seu pis.

## Repartiment

* Colin Firth: Ben
* Mena Suvari: Charlotte
* Naomie Harris: Elisa
* Sean Harris: Roland
* Neil Edmond: Mills
* Tommy Flanagan: Tommy
* Kenneth Cranham: inspector Jackson
* Brenda Fricker: Petra

## Rebuda

* El film ha fet 80.000 entrades a Europa de les quals 58.000 al Regne Unit
* Crítica
** "Sense amb prou feines descriure als personatges ni la trama, ja s'estan fent esforços formals per donar esglais a la platea (...) Interminables clixés"
** "El film queda obstaculitzat per incoherències narratives, un desenvolupament lent i uns personatges emocionalment llunyans"

## Referències

* ↑ «Trauma». ésAdir. Arxivat de l'original el 2018-12-19. [Consulta: 19 desembre 2018].
* ↑ «Trauma» (en anglès). The New York Times.
* ↑ «Trauma». Rotten Tomatoes.
* ↑ Ocaña, Javier «Trauma». El País.
* ↑ Rooney, David «Trauma». Variety.
# Bion

Bion és una opéra-comique en un acte, en vers, amb música d'Étienne Nicolas Méhul i llibret en francès de François Benoît Hoffmann, basat en Les Voyages d'Anténor (Els viatges d'Antenor) d'Étienne-François de Lantier. Es va estrenar el 27 de desembre de 1800 al Teatre Nacional de l'Opéra-Comique de París.

## Argument

Agénor (tenor), jove atenès, veient que Bion (tenor) està enamorat de Nisa (soprano), vol prendre-la-hi. Bion, a qui aquest projecte no enganya, es burla d'Agenor, i al final acaba per unir-lo amb la seva estimada.

## Enregistraments

* Méhul: Overtures. Stefan Sanderling. Orchestre de Bretagne. 2003. ASV. CDDCA1140

## Referències

* ↑ «Dades de l'enregistrament» (en castellà). Presto Classical. [Consulta: 10 desembre 2016].

## Bibliografia

* Pierre Larousse, Grand Dictionnaire universel du XIXe siècle.